stanford-oval/wikipedia huggingface dataset:
ג'וסלין בל ברנל

| --- | --- |

 לידה:  15 ביולי 1943 (בת 81) לורגאן, הממלכה המאוחדת 
 שם לידה:  Susan Jocelyn Bell Burnell 
 ענף מדעי:  אסטרופיזיקה
 מקום מגורים:  ארמה (עיר) 
 מקום לימודים:  אוניברסיטת גלאזגו (1965)  מורי אדוארדס קולג', קיימברידג' (1969)  The Mount School (York) 
 מנחה לדוקטורט:  אנטוני יואיש 
 מוסדות:  האוניברסיטה הפתוחה במילטון קיינס  יוניברסיטי קולג' לונדון  אוניברסיטת סאות'המפטון  אוניברסיטת באת' 
 פרסים והוקרה:  פרס ביאטריס טינסלי (1986)  honorary Fellow of the Learned Society of Wales (2020)  מדליית קופלי (2021)  פרס פייר ז'נסן (2022)  מדליית קרל שוורצשילד (2021)  President's Medal (2017)  Esther Hoffman Beller Lectureship (2021)  פרס סוון ברגרן (2012)  פרס לזכר ריצ'טמייר (2023)  מדליית הזהב של מועצת המחקר הלאומית של ספרד (11 ביוני 2015)  מדליית אלברט מייקלסון (1973)  100 נשים (BBC) (2014)  גבירה מפקדת במסדר האימפריה הבריטית (17 ביוני 2007)  עמית החברה המלכותית (2003)  מדליית הרשל (1989)  מדליה לזכר רוברט אופנהיימר (1978)  עמית החברה המלכותית של אדינבורו (2004)  מדליית אדינבורו (1999)  המדליה הגדולה של האקדמיה למדעים של צרפת (2018)  המדליה המלכותית (2015)  פרס פריצת הדרך מיוחד בפיזיקה יסודית (2018)  הרצאת קארל ג. יאנסקי (1995)  פרס מייקל פאראדיי (2010)  מדליית הזהב ע״ש מגלן (2000)  Swarthmore Lecture  עמית המכון לפיזיקה 
 בן או בת זוג:  Martin Burnell 
 צאצאים:  Gavin Burnell 
 אתר רשמי
 תרומות עיקריות
 גילוי הפולסרים הראשונים
 
דיים סוזן ג'וסלין בל ברנל (באנגלית: Susan Jocelyn Bell Burnell; נולדה ב-15 ביולי 1943) היא אסטרופיזיקאית מצפון אירלנד. בעת לימודי הדוקטורט שלה, אותם הנחה אנתוני הייוויש, היא גילתה את פולסרי הרדיו הראשונים. עבור הגילוי זכה הייוויש בפרס נובל לפיזיקה יחד עם האסטרונום מרטין רייל, אך בל ברנל לא נכללה בין הזוכים, על אף שהיא הייתה הראשונה להבחין ולנתח את הפולסרים. אסטרונומים חשובים רבים, ביניהם סר פרד הויל, ביקרו את ההשמטה הזו.
לאורך הקריירה שלה שימשה בל ברנל, בין היתר, כנשיאת החברה המלכותית לאסטרונומיה (RAS) בשנים 2002–2004, נשיאת המכון לפיזיקה (IOP) בשנים 2008–2010 וסגנית הנשיא של אוניברסיטת דבלין. היא אף הייתה לאישה הראשונה שנבחרה לשמש כנשיאת החברה המלכותית של אדינבורו (RSE) בשנים 2014–2018. בנוסף היא זכתה במספר פרסים ומדליות.
ילדותה

סוזן ג'וסלין בל נולדה בבלפסט שבצפון אירלנד למרגרט אליסון וג'ורג' פיליפ בל. אביה הוא אדריכל שעזר לעצב את הפלנטריום של העיר ארמה, ובצעירותה גילתה ג'וסלין את האסטרונומיה דרך ספריו.

בגיל 11 היא נכשלה בבחינת ה-"11 פלוס" שאמורה לקבוע האם הילד ימשיך ללימודים אקדמיים או ילך לבית ספר מקצועי, אך הוריה הצליחו להשאיר אותה בבית הספר האקדמי. עם זאת, בבית הספר הזה בנים למדו מדעים כמו פיזיקה וביולוגיה, בעוד שבנות למדו "מדעי הבית": בישול ורקמה. בל, יחד עם עוד שתי בנות, החליטה לעבור לכיתת המדעים בה למדו הבנים, שם היא הצטיינה במהרה.
בגיל 13 הוריה שלחו אותה לפנימייה לבנות קווייקריות ביורק. בפנימייה היא התרשמה מאוד מהמורה לפיזיקה, הנרי טילוט, עליו היא אמרה: "הוא היה מורה טוב באמת, והוא הראה לי, למעשה, כמה קלה הייתה פיזיקה, ואני חושבת שזה היה המפתח. כי אחרת ודאי הייתי הולכת בכיוון אחר".
קריירה אקדמית

היא למדה לתואר ראשון בפיזיקה באוניברסיטת גלאזגו, אותו היא סיימה ב-1965, וב-1969 קיבלה תואר דוקטור מאוניברסיטת קיימברידג'. בקיימברידג' היא עבדה עם מנחה התזה שלה, אנטוני הייוויש, על בניית רדיו-טלסקופ שישמש אותם כדי ללמוד על קוואזרים, אותם גילו מעט לפני כן.
ביולי 1967, כאשר בחנה את הקלטות הרדיו-טלסקופ, היא הבחינה באות שנראה שונה מאותות רדיו-אסטרונומיים רגילים. האות פעם במרווחים קבועים, של בערך פעימה אחת לשנייה. המקור לאות זכה באופן זמני לכינוי "אנשים ירוקים קטנים 1", בגלל סברה שמדובר בשידור של חוצנים אינטליגנטיים. לאחר כמה שנים החוקרים זיהו שהאות נוצר על ידי כוכב נייטרונים שמסתובב במהירות.
התגלית הזו זיכתה את הייוויש בפרס נובל לפיזיקה ב-1974. הזכייה עוררה מחלוקת בקרב הקהילה המדעית על כך שהפרס הוענק למנחה התזה במקום לזו שגילתה את התופעה, רק משום שהייתה סטודנטית או אישה.
לאחר שסיימה את הלימודים עבדה בל באוניברסיטת סאות'המפטון, בקולג' האוניברסיטאי של לונדון ובמצפה המלכותי של אדינבורו, לפני שהפכה לפרופסורית לפיזיקה באוניברסיטה הפתוחה באנגליה. מאוחר יותר היא שימשה גם כפרופסורית אורחת באוניברסיטת פרינסטון בארצות הברית וכדיקנית המדע באוניברסיטת באת'.
כיום היא משמשת כנשיאת האגודה המלכותית של אדינבורו, כפרופסורית אורחת לאסטרופיזיקה באוניברסיטת אוקספורד, וכסגנית הנשיא של אוניברסיטת דבלין.
פרס נובל

העובדה שבל לא זכתה בהכרה בהענקת פרס נובל לפיזיקה ב-1974 היא נושא שנוי במחלוקת מאז ועד היום ודוגמה לאפקט מטילדה. היא עזרה לבנות את הרדיו-טלסקופ שבאמצעותו התגלו הפולסארים, והיא הייתה הראשונה להבחין באנומליה שהם גרמו, כתוצאה מסריקה של כמויות עצומות של מידע מדי לילה. בל ציינה מאוחר יותר שבדיווחיה על האנומליה היא נאלצה להתמודד עם סקפטיות מצד הייוויש, שהתעקש שמדובר בהפרעה מעשה אדם. ב-1977 בל הגיבה על הנושא:
מחלוקות בין מנחה לבין סטודנט לגבי גבולות הם תמיד קשים, ולעתים אך בלתי אפשריים לפתירה. שנית, זהו המנחה שעליו מוטלת האחריות הסופית להצלחת או כישלון הפרויקט. אנו שומעים על מקרים בהם מנחה מאשים את הסטודנט בכישלון, אבל אנו יודעים שזו במידה רבה אשמת המנחה. זה נראה לי אך הוגן שהוא ירוויח גם מההצלחה. שלישית, אני מאמינה שזה יפחית מערכם של פרסי נובל אם הם יוענקו לתלמידים, מלבד במקרים מיוחדים מאוד, ואני לא חושבת שזה אחד מהם. לסיום, אני לא מוטרדת מזה בעצמי - אחרי הכל, אני בחברה טובה, לא?
פרסים > הפרס לפיזיקה יסודית

בספטמבר 2018 הוענק לבל פרס פריצת הדרך המיוחד בפיזיקה יסודית (Special Breakthrough Prize in Fundamental Physics) עבור "תרומה בסיסית לגילוי של פולסרים, ותקופת חיים של מנהיגות מעוררת השראה בקהיליה המדעית". בל תרמה את הפרס הכספי שהוענק לה, 2.3 מיליון לירות שטרלינג ($US‏3 מיליון), לסיוע לסטודנטיות, סטודנטים המשתייכים למיעוטים אתניים ולסטודנטים מבקשי מקלט להפוך לחוקרים וחוקרות בתחום הפיזיקה.
חייה מחוץ לאקדמיה > אמונה ופעילות בקהילת הקווייקרים

בל, שגדלה כקווייקרית, פעילה בקהילה הקווייקרית מצעירותה. היא מרצה בכנסים של הקהילה ברחבי העולם, ובשנת 2013 פורסמה אחת מהרצאותיה בספר בשם "אסטרונומית קווייקרית מהרהרת: האם מדענים יכולים להיות גם דתיים?". בהרצאה היא מדברת על הדרך שבה ידע קוסמולוגי מתקשר לתנ"ך, לקווייקריזם ולאמונה הנוצרית.
חייה מחוץ לאקדמיה > נישואין

בשנת 1968, מעט לאחר התגלית שלה, בל ברנל נישאה למרטין ברנל, שהיה עובד ממשלה. הקריירה שלו דרשה מהם לעבור בין אזורים שונים באנגליה כל כמה שנים, וכתוצאה מכך הקריירה של בל ברנל נזנחה מעט. בשנת 1993 הם התגרשו. לזוג בן אחד, גאווין ברנל, פרופסור לפיזיקה של חומר מעובה באוניברסיטת לידס.
הערות שוליים

↑  Jocelyn Bell Burnell, www.aip.org, ‏2015-01-09 (באנגלית)
↑  Interview with Jocelyn Bell-Burnell by Kate Marsh Weatherall at NRAO (National Radio Radio Observatory) Socorro, New Mexico, weatheralltech.com
↑  אילן גטניו, ניב ליליאן, באיחור של 50 שנה: מגלת הפולסרים תקבל את פרס פריצת הדרך לפיזיקה בסיסית, באתר ישראל היום, 10 בספטמבר 2018
↑  Sarah Kaplan,
Antonia Noori Farzan ,She made the discovery, but a man got the Nobel. A half-century later, she’s won a $3 million prize., באתר וושינגטון פוסט, 8 בספטמבר 2018 (באנגלית)
↑  Scientist Whose Male Boss Won Nobel For Her Work Is Giving New $3 Million Prize Away, Carol Kuruvilla, HuffPost, Sep 14, 2018
↑  Dr Gavin Burnell, Condensed Matter Physics Group (באנגלית בריטית)
| --- | --- |
בקרת זהויות :  NLI: 987007361920505171  PLWABN: 9810536577005606  BIBSYS: 1656998779723  CiNii: DA07039467  GND: 1089814178  ISNI: 0000 0000 4378 6489  LCCN: no92011218  MusicBrainz: 4a5843cc-e58d-4e9b-8f65-1acc0ad41fbd  NTA: 102642974  RERO: 02-A010987367  SNAC: w6qv6fk7  SUDOC: 13271955X  VIAF: 41405482   WorldCat (עם VIAF): 41405482 
סוזן ג'וסלין בל, 1967
מולי בלום

| --- | --- |

פסל של מולי בלום המוצב בגיברלטר, מקום הולדתה הבדיוני
 יוצרים:  ג'יימס ג'ויס 
 מידע
 תאריך לידה:  8 בספטמבר 1870 
 מקום לידה:  גיברלטר 
 מקצוע:  זמר
 
מריון (מולי) בלום (באנגלית: Molly Bloom) היא דמות בדיונית בספרו של ג'יימס ג'ויס, "יוליסס".
מולי בלום היא אשתו של לאופולד בלום. היא נולדה ב-8 בספטמבר 1870 בגיברלטר, בת לקצין צבא בריטי ממוצא אירי, המייג'ור בריאן קופר טווידי, ולאם בת גיברלטר ממוצא יהודי-ספרדי - לוניטה לארדו. קיימת סברה כי מולי בלום הייתה בת בלתי חוקית, וכי הוריה לא היו נשואים. סברה נוספת היא כי מולי כלל לא הכירה את אמהּ.. מולי ולאופולד בלום נישאו בשנת 1888, ונולדו להם שני ילדים, מיליסנט ורודולף, אך האחרון מת מספר ימים לאחר לידתו. המשפחה חיה בדבלין, ברחוב אקלס מספר 7. בלום היא זמרת במקצועה.
דמותה של מולי בלום ומקורות אפשריים

מולי בלום היא המקבילה הפארודית לפנלופי, אשת אודיסאוס. בעוד שזו האחרונה היא סמל הנאמנות, מולי מוצגת כבוגדנית, במיוחד בשל הרומן עם אמרגנה, יו (עזאזל) בוילאן. נטען כי ג'ויס ביסס את דמותה של מולי על זו של שותפתו לחיים, נורה ברנקל. היא עצמה התבטאה בבדיחות לגבי הרומן בשיחה עם חברו של ג'ויס, פרנק באדג'ן,
"מה אתה חושב, מר באדג'ן, על ספר שהגיבורה שלו היא אשה נשואה גדולה, שמנה ומפחידה?"
מקור אפשרי נוסף לדמות הוא אמליה פופר, תלמידה של ג'ויס בפירנצה, שעל יחסיו עימה כתב בספרו, "ג'אקומו ג'ויס".
המונולוג של מולי בלום

לאורך הרומן מולי היא דמות משנית באופן יחסי, במובן שהספר אינו עוסק כמעט בעלילותיה, אלא באופן בו היא מופיעה במחשבותיו של בעלה, לאופולד. הפרק היחיד שבו היא מככבת בבלעדיות הוא הפרק החותם את הספר,  פנלופי, בו מוצג המונולוג המפורסם שלה. במונולוג
הכתוב כולו בסגנון זרם התודעה, היא מבטאת את מחשבותיה ותשוקותיה, בעודה שוכבת על המיטה לצד בעלה. המונולוג הארוך משתרע על פני 47 עמודים. הוא כולל על פי ג'ויס שמונה משפטים, ונכתב כמעט כולו ללא סימני פיסוק וכמעט ללא חלוקה לפסקאות. הוא כולל את אחד המשפטים הארוכים ביותר שנכתבו באנגלית - 4,391 מילים. המונולוג מתחיל ומסתיים במילה כן שג'ויס כינה "המילה הנשית".
הקטע הבא הוא דוגמה לסגנון בו כתוב המונולוג:
"...או אולי נצא לפיקניק נגיד שכל אחד ייתן 5 שילינג ו/או שהוא ישלם ונזמין בשבילו בת זוג אבל את מי גברת פלמינג העוזרת וניסע לפניקס פארק או לגן עם ערוגות התותים רק שהוא לא יתחיל לבדוק קודם כל ציפורן ברגל של הסוסים כמו שהוא עושה עם מכתבים לא לא אם בוילאן יהיה שם כן עם סנדוויצ'ים של פסטרמה וחתיכות האם יש שם בתים קטנים למטה על יד הנהר במיוחד בשביל אבל אפשר להיצלות שם כמו בעזאזל ככה הוא אומר לא ביום חופש של כולם מה שלא יהיה אני לא יכולה לסבול את האווזות האלה שמתלבשות כמו ליצניות..."
המונולוג כולל קטעים רבים שעלולים להיתפס בחוגים מסוימים כפורנוגרפים, (כבחלונית משמאל) ועל כן היה אחד מהגורמים העיקריים שהביאו לאיסור על הוצאתו לאור של הספר בבריטניה ובארצות הברית, בהן נתקל הספר בהתנגדות עזה של חוגים שמרניים. ארצ'יבלד בודקין, התובע הכללי באנגליה, שעמד בראש המסע לאיסור הפצת הספר, כתב על המונולוג כי:
לא קראתי, ואין לי זמן, או נטייה...לקרוא את הספר. קראתי (רק) את העמודים 690–732. אין ביכולתי להעריך במה הם רלוונטיים לשאר הספר... ככתבם, הם נשמעים מפיה של אישה אנאלפביתית ווולגרית... יש (שם) כמות גדולה של זוהמה ותועבה.
קרל יונג, שקרא את יוליסס בשנת 1932, כתב:
"40 העמודים הכתובים ללא עצירה בסוף הספר הם מחרוזת של פנינים פסיכולוגיות אמיתיות. אני מניח שסבתו של השטן יודעת כה רבות על הפסיכולוגיה האמיתית של האישה; אני לא."
מולי בלום בתרבות

מולי בלום נבחרה למקום השמיני ברשימת "100 הדמויות הבדיוניות הטובות ביותר" במשאל שנערך על ידי המגזין Book בשנת 2002.
באלבומה של קייט בוש The Sensual World (העולם החושני) הכולל שירים על אהבה נכזבת, מתבסס השיר The Sensual World, ממנו לקוח שם האלבום, על דמותה של מולי בלום.
בוש ציינה שהפסקה שחותמת את הרומן, המונולוג המפורסם של מולי בלום, התאימה למוזיקה שהיא יצרה. לאחר שבוש לא קיבלה אישור מבעלי הזכויות על יוליסס להשתמש בטקסט עצמו, כתבה בוש מילים המתארות את יציאתה של בלום מבין דפי הספר, העולם הדו-ממדי בו היא חיה, אל העולם האמיתי, תוך היסחפותה בפרץ של חושניות.
בספרו של הסופר זוכה פרס נובל לספרות ג'ון מקסוול קוטזי, "אליזבת קוסטלו", מוזכר ספר בדיוני בשם "הבית ברחוב אקלס" שנכתב מנקודת מבטה של מולי בלום.
ישנם מספר פאבים ברחבי העולם שאינם קשורים האחד לשני הנקראים על שם הדמות, כולל פאב ישראלי-אירי הממוקם בתל אביב.
הערות שוליים

↑  בשיחה עמו התבטא ג'ויס כי מולי בלום היא חצי יהודיה מצד אמהּ. ראו גם
↑  על סמך הטקסט במקור האנגלי: "my mother whoever she was might have given me a nicer name the Lord
knows after the lovely one she had Lunita Laredo, יוליסס, פנלופי
↑  Nora: The Real Life of Molly Bloom, עמוד 159, Brenda Maddox
↑  מכר של בני הזוג בעת מגוריהם בציריך
↑  British modernism and censorship, Celia Marshik עמוד 160
↑  מאה הדמויות הבדיוניות הטובות ביותר מאז 1900
| יוליסס, מאת ג'יימס ג'ויס |
| --- | --- | --- |
| דמויות | לאופולד בלום • מולי בלום • סטיבן דדאלוס | יוליסס, המהדורה העברית |
| אתרים | מגדל מרטלו בחוף סנדיקוב • בית הקברות גלאסנווין • הספרייה הלאומית של אירלנד | יוליסס, המהדורה העברית |
| ניתוחים וערכים מורחבים | יוליסס - מבנה הספר והעלילה • סכמות גילברט ולינאטי ליוליסס • סכמת לינאטי ליוליסס | יוליסס, המהדורה העברית |
| מעורבים | אוליבר סנט ג'ון גוגארטי • ג'ורג' ויליאם ראסל • פרנק באדג'ן • סילביה ביץ' • הארייט שו ויבר | יוליסס, המהדורה העברית |
| שונות | בלומסדיי • ארצות הברית נגד ספר בשם יוליסס • המונולוג של מולי בלום | יוליסס, המהדורה העברית |
| --- | --- |
בקרת זהויות :  NLI: 987007542086905171  BnF: cb144226766 (data)  GND: 131962280  LCCN: sh93007247  NLA: 57394967  SUDOC: 082967784  VIAF: 202090101   WorldCat (עם VIAF): 202090101 
כריכת המהדורה הראשונה מ-1922
קאזיס מקסוויטיס

קאזיס מקסוויטיס (בליטאית: Kazys Maksvytis; נולד ב-15 ביוני 1977) הוא מאמן כדורסל ליטאי.
קריירת אימון > קבוצות

ב-2010 החל מקסוויטיס את קריירת האימון שלו באיישיאי קובנה מליגת העל הליטאית בכדורסל, וב-2011 עבר לסקלאי וילנה.
ב-2012 מונה מקסוויטיס למאמן נפטונאס קלייפדה, ובעונת 2012/13 הוביל אותה למקום השלישי בליגה. בעונה הבאה הוביל את הקבוצה לגמר הליגה, בה הפסידה לז'לגיריס קובנה 2–4 בסדרת הטוב מ-7, והבטיח לה מקום ביורוליג בעונת 2014/2015. עם זאת, הקבוצה סיימה במקום האחרון בבית הן ביורוליג והן ביורוקאפ, אליו ירדה.
ב-2015 הוחלף מקסוויטיס באימון נפטונאס על ידי דאיניוס אדומייטיס, ובדצמבר 2015 מונה למאמן לייטקבליס. בעונת 2015/16 הוביל אותה למקום השלישי בליגה, ואילו בעונת 2016/17 הדריך אותה לראשונה בתולדותיה לגמר הליגה (בו הפסידה 1–4 לז'לגיריס) ולגמר הגביע הליטאי בכדורסל (הפסד 63–84 לז'לגיריס). ביוני 2017 חזר מקסוויטיס לנפטונאס, והוביל אותה למקום השלישי ב-2018 וב-2019.
ביוני 2019 מונה מקסוויטיס למאמן פארמה פרם הרוסית מהליגה המאוחדת של VTB. באוקטובר הוכרז כי יהיה לו עוזר מאמן רובוט שינתח נתונים וסטטיסטיקות במהלך המשחק. בעונת 2020/2021 הוביל את הקבוצה למקום הרביעי ביורופקאפ, לאחר הפסד בחצי הגמר לעירוני נס ציונה.
ב-27 בפברואר 2022 החליט לעזוב את הקבוצה לאחר הפלישה הרוסית לאוקראינה. במרץ הוחלט שהוא יאמן את קבוצת היורוליג ז'לגיריס קובנה החל מעונת 2022/2023, אך בעקבות פיטוריו המוקדמים של המאמן הזמני יורה זדובץ מונה מקסוויטיס למאמן הקבוצה כבר ב-11 באפריל 2022. בעונת 2021/22 הודחו מקסוויטיס וז'לגיריס בחצי הגמר לאחר הפסד 1–3 ללייטקבליס. הייתה זו הפעם הראשונה שהמועדון לא העפיל לגמר מאז הקמת הליגה ב-1991, והירוקים איבדו את האליפות לראשונה מזה 11 שנים לריטאס וילנה.
עם זאת, בעונת 2022/23 הוביל מקסוויטיס את ז'לגיריס לזכייה בדאבל הליטאי (אליפות וגביע) ולפלייאוף היורוליג (לראשונה מאז 2018/2019), בו הודחה בסוויפ 0–3 על ידי ברצלונה.
ב-30 בדצמבר 2023 הוא פוטר מהקבוצה והוחלף על ידי אנדראה טרינקיירי.
קריירת אימון > נבחרות לאומיות

מקסוויטיס אימן את "דור הזהב" של הכדורסל הליטאי, שהובל על ידי הסנטר יונאס ולנצ'יונאס, לזכיות באליפות אירופה בכדורסל עד גיל 16 2008, אליפות אירופה בכדורסל עד גיל 18 2010, גביע העולם בכדורסל עד גיל 19 2011 ואליפות אירופה בכדורסל עד גיל 20 2012.
ב-14 בספטמבר 2021 מונה מקסוויטיס למאמן נבחרת ליטא הבוגרת, ושימש כמאמנה ביורובאסקט 2022, בו הודחה בשמינית הגמר בידי ספרד, ובגביע העולם בכדורסל 2023, בו סיימה במקום השישי. ב-18 ביולי 2024 הוא התפטר מתפקידו לאחר שכשל בניסיון להעפיל לטורניר הכדורסל האולימפי באולימפיאדת פריז (2024) לאחר הפסד לפוארטו ריקו בגמר הטורניר הקדם-אולימפי בסן חואן.
הערות שוליים

↑  Kazys Maksvytis perima "Lietkabelio" vairą, basketnews.lt, [קאזיס מקסוויטיס לוקח על עצמו את ההגה של לייקטבליס], ‏2 בדצמבר 2015 (בליטאית)
↑  Kazys Maksvytis grįžta į Klaipėdos "Neptūną", ליגת העל הליטאית בכדורסל, [קאזיס מקסוויטיס חוזר לנפטונאס קלייפדה], ‏28 ביוני 2017 (בליטאית)
↑  В БК "ПАРМА" новый главный тренер!, פארמה פרם, [ל-BC פארמה יש מאמן חדש!], ‏5 ביולי 2019 (ברוסית)
↑  לראשונה בקבוצת ספורט מקצוענית: רובוט ישמש כעוזר מאמן, באתר וואלה, 11 באוקטובר 2019
↑  העתיד כבר פה: רובוט יתפקד כעוזר מאמן ברוסיה, באתר ONE‏, 11 באוקטובר 2019
↑  משה ברדה, ‏הישג מדהים: נס ציונה העפילה לגמר היורופקאפ, באתר ONE‏, 23 באפריל 2021
↑  אבי סגל, היסטוריה בליטא: ז'לגיריס קובנה לא העפילה לגמר הפלייאוף, באתר ישראל היום, 21 במאי 2022
↑  עוד תשוב לקובנה: ברצלונה עלתה לפיינל פור, באתר ערוץ הספורט, 3 במאי 2023
↑  ‏אחרי ההפסד למכבי ת"א: ז'לגיריס החליפה את מקסביטיס בטרינקיירי, באתר ספורט1, 30 בדצמבר 2023
↑  ליטא זכתה באליפות העולם לנוער, באתר ספסל, 10 ביולי 2011
↑  Kazys Maksvytis is the new coach of the Lithuanian National Team, basketnews.com, ‏14 בספטמבר 2021
↑  Kazys Maksvytis resigned from the Lithuanian national team head coaching position, Eurohoops, ‏18 ביולי 2024
פטר קרל גולדמארק

| --- | --- |
אין תמונה חופשית
 לידה:  2 בדצמבר 1906 בודפשט, האימפריה האוסטרו-הונגרית 
 פטירה:  7 בדצמבר 1977 (בגיל 71) פורט צ'סטר, ארצות הברית 
 מקום לימודים:  האוניברסיטה הטכנית של וינה  New Canaan Country School 
 מוסדות:  CBS (1 בינואר 1936–1944) 
 פרסים והוקרה:  מדליית אליוט קרסון (1969)  פרס לזכר מוריס ליבמן (1945)  מדליית הובר (1977)  מדליית המכון למחקר תעשייתי (1972)  היכל התהילה הלאומי לממציאים (2007)  פרס הארולד פנדר (1974)  המדליה הלאומית למדעים (1976)  Trustees Award (1975) 
 צאצאים:  Peter C. Goldmark, Jr. 
 
פטר קארוי גולדמארק (בהונגרית: Goldmark Péter Károly; בודפשט, 2 בדצמבר 1906 – פורט צ'סטר, ניו יורק, 7 בדצמבר 1977) היה מהנדס ופיזיקאי יהודי-הונגרי-אמריקאי. ג'רג' מרקס מנה גם אותו כאחד מאנשי המאדים (מדענים).
ביוגרפיה

גולדמארק היה קרוב משפחתו של המלחין קרל גולדמארק. הוא עצמו נמשך למוזיקה ובשנותיו המאוחרות נהנה לנגן עם בני גודמן, שגר בסמוך אליו. הוריו היו שאנדור גולדמארק (1877–1965), סוחר ואֶמה שטיינר.
עם זאת, כשהיה תלמיד בתיכון בבודפשט, הוא הפתיע את מורו בידע ובכישורים שלו בפיזיקה. לכן לא פלא שכאשר הוא ומשפחתו היגרו לווינה בשנת 1920 פנה גולדמארק לאוניברסיטה הטכנולוגית של וינה. לאחר מכן המשיך את לימודיו בברלין, למד ועבד במכללה הטכנית של שרלוטנבורג אצל דניס גאבור שזיהה את כישרונו של החוקר הצעיר ודרבן אותו לביצוע מחקרים נוספים. לפיכך חזר גולדמארק לווינה, שם כתב עבודת גמר בהנחיית פרופסור ארנסט מאך שכותרתה "שיטה חדשה לקביעת מהירות היונים" אותה הגיש לאקדמיה למדעים בווינה. כבר אז התעניין מאוד בטלוויזיה שעדיין הייתה בחיתוליה. בעקבות ניסויים ב-BBC, גולדמארק הרכיב מכשיר עם מסך של 2.5 × 3.8 ס"מ. זה קרה בשנת 1926, ביום הולדתו ה-20.
בעקבות הצלחתו הועסק בחברת Pye האנגלית, ולאחר שהות קצרה נוספת בווינה הפליג לניו יורק בשנת 1933. שם, בשנת 1936 הפך למועסק של חברת התקשורת CBS, לימים ראש מעבדת המחקר שלה, אחר כך מנכ"ל החברה, ולאחר כך סגן נשיא. עד מהרה ויתר על הניסויים שלו בציוד טלוויזיה מכני ויצא לדרך חדשה. הוא החל להתמודד עם מסכי טלוויזיה אלקטרוניים. ב-4 בספטמבר 1940 הציג את המצאתו: טלוויזיה צבעונית.
במהלך מלחמת העולם השנייה (1939–1945) עסק בבעיות צבאיות טכניות ופתר את נושא "כיצד להפריע לפעילות ציוד המכ"ם הגרמני". לאחר המלחמה שיכלל את הליך הטלוויזיה הצבעונית שלו שכבר התחיל לשמש בחקר החלל. זה איפשר לראות את הרגעים של הצעדים הראשונים של המין האנושי על הירח ברחבי העולם. הוא פיתח את התיאוריה והפרקטיקה של היישום הרפואי של הטלוויזיה, וזכה לפתח גם את תקליט האריך נגן. הוא פתר בצורה מבריקה גם את "שימור" תמונות הטלוויזיה: השיטה שלו, EVR (הקלטת וידאו אלקטרו), נותרה שיטה מוכרת ופופולרית עד להפצת מכשירי הווידאו.
הוא כבר היה בשנתו ה-71, כאשר נשיא ארצות הברית ג'ימי קרטר העניק לו (יחד עם 14 מחבריו המדענים) את המדליה הלאומית למדעים, ההכרה האמריקאית הגבוהה ביותר לעבודה מדעית.
ראו גם

אנשי-המאדים (מדענים)
לקריאה נוספת

Coleman, Mark (2005) PLAYBACK: From the Victrola to MP3, 100 Years of Music, Machines and Mon, Published by Da Capo Press ([[ISBN]] 0-306-81390-4)
Fisher and Fisher, "The Color War", Invention and Technology (Winter 1997)
Goldmark, Peter (1973) Maverick Inventor: My Turbulent Years at CBS, published by Saturday Review Press (ISBN 0841500460)
Reitan, Jr., Edward Howrd, "Ed Reitan's Color Television History," https://web.archive.org/web/20071113101332/http://www.novia.net/~ereitan/, retrieved July 1, 2007.
פרנץ ווג: פטר קארוי גולדמארק. לקסיקון המדענים ההונגרי 1997. ISBN 963-85433-5-3
הערות שוליים

↑  "Születési bejegyzése a Budapest VI. kerületi polgári születési akv. 3027/1906. folyószáma alatt".
↑  Másik dédnagybátyja Goldmark József volt, a zeneszerző Goldmark Károly testvére, jeles kémikus és lánglelkű forradalmár, aki nemcsak 1848 bécsi forradalmi mozgalmaiban vett részt, de - emigránsként - Amerikában is, az Észak-Dél háborúban, az északiak oldalán. Nemcsak szellemével, hanem újfajta puskagyutacs találmányával is segítette a hadsereget.
↑  "Goldmark Sándor és Steiner Emma házasságkötési bejegyzése a Budapest VII. kerületi polgári házassági akv. 712/1904. folyószáma alatt".
↑  Peter Carl Goldmark: Engineer. Inventor. Hungarian., medium.com
↑  "EVR and SelectaVision".
↑  "EVR Facility - Rockleigh, NJ c.1968". A felvétel-csik fényesség-, színesség- és hangsávot tartalmazott
↑  "a filmszalag".
| --- | --- |
בקרת זהויות :  GND: 133790460  ISNI: 0000 0000 7880 6873  LCCN: nb2008010765  VIAF: 57813323   WorldCat (עם VIAF): 57813323
ארי שפיר

| --- | --- |

 לידה:  12 בפברואר 1974 (בן 50) ניו יורק, ארצות הברית 
 מדינה:  ארצות הברית 
 השכלה:  אוניברסיטת מרילנד  Charles E. Smith Jewish Day School  Melvin J. Berman Hebrew Academy  ישיבה יוניברסיטי 
 www.arishaffir.com
 
ארי דייוויד שפיר (Ari David Shaffir; נולד ב-12 בפברואר 1974) הוא קומיקאי, סטנדאפיסט, שחקן, מנחה פודקאסט, כותב ומפיק אמריקאי-יהודי.
ביוגרפיה

ארי שפיר נולד בעיר ניו יורק שבארצות הברית למשפחה יהודית דתית. אביו היה ניצול שואה מרומניה. כשהיה בן 9 עברה משפחתו לרוקוויל, מרילנד. לאחר סיום התיכון למד שנתיים בישיבה בירושלים וחזר ללמוד באוניברסיטת מרילנד, שם סיים תואר ראשון בספרות אנגלית.
קריירה

לאחר הלימודים, שפיר עבר ללוס אנג'לס ושם החל את הקריירה שלו כקומיקאי. את דרכו הוא התחיל במוקד הטלפונים של מועדון The Comedy Store, והחל לקבל שם תפקידים קטנים, עד שמשך את עינה של בעלת המקום, מיצי שור (Mitzi Shore) והחל להופיע במועדון בקביעות.
שפיר נודע במיוחד בזכות עבודתו כסטנדאפיסט. לאורך השנים שפיר הופיע במועדוני סטנדאפ ופסטיבלים שונים, וזכה להכרה בסגנונו הייחודי. לאורך השנים שפיר הוציא ספיישלים קומיים.
שפיר הוא גם המפיק והמנחה של הפודקאסט "Skeptic Tank" שם עסק בשיחות ארוכות עם אורחים במגוון רחב של נושאים. שפיר גם לוקח חלק בהנחיה של הפודקאסט "Punch Drunk Sports" יחד עם ג'ייסון ת'יבאולט וסם טריפולי, והוא גם נוהג להתארח באופן תדיר בפודקאסט The Joe Rogan Experience ואף היה האורח הראשון של פודקאסט זה.
בעבר שפיר גם יצר, הנחה והפיק את סדרת הטלוויזיה "This is Not Happening" בה התארחו קומיקאים שסיפרו על סיפורים אמיתיים שהם חוו.
פילמוגרפיה > קולנוע

2004 - The Fax
2005 - Reeling in Reality
2007 - Pauly Shore's Natural Born Komics
2013 - inAPPropriate Comedy
2016 - השכנים של ג'ונס
פילמוגרפיה > תוכניות טלוויזיה

2005 - Minding the Store (שלושה פרקים)
2012 - West Side Stories (סרט טלוויזיה)
2013–2017 - This Is Not Happening
2016 - What's Your F@#Cking Deal?!?!
פילמוגרפיה > רשימת הספיישלים (סטנדאפ)

2012 - Revenge for the Holocaust
2013 - Passive Aggressive
2015 - Paid Regular
2017 - Double Negative
2022 - Jew
חיים פרטיים

ככל הידוע ארי אינו בזוגיות ואין לו ילדים. בעבר הייתה לו מערכת יחסים, בת שבע שנים, עם אליסון ריז (אנ').
הערות שוליים

↑  DAVID RULLO, Ari Shaffir makes his own way in comedy, Jewish Chronicle, 9 ינואר 2023
↑  , INTERVIEW WITH COMEDIAN ARI SHAFFIR, 26 אוגוסט 2011
↑  Gordon Downs, Ari Shaffir on Hollywood Comedy Route, Joe Rogan and Mushrooms, sandiego.com, 1 יוני 2011
↑  Ari Shaffir | The Sit Down Comedy Club, www.standup.com.au
↑  ammadali608, Ari Shaffir Personal Life, Wife, Career, History, Net Worth, naijanews.com, ‏2022-07-08
| --- | --- |
בקרת זהויות :  MusicBrainz: 55118189-91bc-485c-99cb-d76f37b4810d 
ארי שפיר בתחילת דרכו (2013)
קובר פידי

| --- | --- |
בית תת-קרקעי בקובר פידי
בית תת-קרקעי בקובר פידי
 מדינה:  אוסטרליה אוסטרליה
 מדינה:  אוסטרליה הדרומית אוסטרליה הדרומית
 תאריך ייסוד:  1915 
 גובה:  226 מטרים
 אוכלוסייה:  ‏
  ‑ בעיירה:  1,762 (9 באוגוסט 2016)
 קואורדינטות:  29°0′40″S 134°45′20″E﻿ / ﻿29.01111°S 134.75556°E﻿ / -29.01111; 134.75556
 https://www.cooberpedy.sa.gov.au/
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןקובר פידי(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןקובר פידי(למפת אוסטרליה הדרומית רגילה) אדלייד מאונט גמבייר מארי ברידג'  פורט אוגוסטה פורט לינקולן פורט פירי ויקטור הארבור  ויאלה ו י ק ט ו ר י ה  נ. ס א ו ת' ו י י ל ס קווינסלנד הטריטוריה הצפונית א ו. ה מ ע ר ב י ת  האוקיינוס ההודי קובר פידי(למפת אוסטרליה הדרומית מוגדלת) אדלייד מאונט גמבייר מארי ברידג'  פורט אוגוסטה פורט לינקולן פורט פירי ויקטור הארבור  ויאלה ו י ק ט ו ר י ה  נ. ס א ו ת' ו י י ל ס קווינסלנד הטריטוריה הצפונית א ו. ה מ ע ר ב י ת  האוקיינוס ההודי קובר פידי  he tabBackground:;tabBorder:#aaa;defaultTab:0;
 
קובר פידי (באנגלית: Coober pedy) היא עיירה באוסטרליה הדרומית, המשמשת מרכז לכריית האבן היקרה אופאל (לשם), וייחודית בכך שחלקה הגדול נמצא מתחת לפני האדמה.